LIETUVOS RESPUBLIKOS APLINKOS MINISTRAS

Į S A K Y M A S

DĖL LIETUVOS RESPUBLIKOS APLINKOS MINISTRAS 2002 M. BALANDŽIO 30 D. ĮSAKYMO NR. 218 „DĖL STATYBOS TECHNINIO REGLAMENTO STR 1.07.01:2002 „STATYBOS LEIDIMAS“ PATVIRTINIMO“ PAKEITIMO

2005 m. gegužės 3 d. Nr. D1-227

Vilnius

Vadovaudamasis Lietuvos Respublikos statybos įstatymo (Žin., 1996, Nr. 32-788; 2001, Nr. 101-3597; 2004, Nr. 73-2545) 8 straipsnio 5 dalimi ir Lietuvos Respublikos Vyriausybės 2002 m. vasario 26 d. nutarimo Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819) 1.1.21 punktu,

Pakeičiu statybos techninį reglamentą STR 1.07.01:2002 „Statybos leidimas“ (toliau – Reglamentas), patvirtintą Lietuvos Respublikos aplinkos ministro 2002 m. balandžio 30 d. įsakymu Nr. 218 „Dėl STR 1.07.01:2002 „Statybos leidimas“ patvirtinimo“ (Žin., 2002, Nr. 55-2203):

1. Reglamento 9.2 ir 9.3 punktus išdėstau taip:

„9.2. Lietuvos Respublikos statybos įstatymas (Žin., 1996, Nr. 32-788; 2001, Nr. 101-3597; 2002, Nr. 73-3093, Nr. 124-5625; 2003, Nr. 104-4649, Nr. 123-5592; 2005, Nr. 43-1355);

9.3. Lietuvos Respublikos nekilnojamųjų kultūros vertybių apsaugos įstatymas (Žin., 1995, Nr. 3-37; 2004, Nr. 153-5571);“.

2. Reglamento 9.6 punktą išdėstau taip:

„9.6. Lietuvos Respublikos branduolinės energijos įstatymas (Žin., 1996, Nr. 119-2771; 1997, Nr. 59-1368, Nr. 66-1605, Nr. 112-2825; 1999, Nr. 65-2088; 2001, Nr. 99-3520, Nr. 99-3528; 2003, Nr. 73-3356; 2004, Nr. 60-2122);“.

3. Reglamento 9.17 punktą išdėstau taip:

„9.17. Lietuvos Respublikos Vyriausybės 1992 m. gegužės 12 d. nutarimas Nr. 43 „Dėl Specialiųjų žemės ir miško naudojimo sąlygų patvirtinimo“ (Žin., 1992, Nr. 22-652, Nr. 26-774; 1993, Nr. 71-1334; 1996, Nr. 2-43, Nr. 43-1057, Nr. 93-2193; 1997, Nr. 38-940; 1998, Nr. 30-798; 1999, Nr. 104-2995; 2004, Nr. 21-642, Nr. 133-4799);“

4. Reglamento 9.21 – 9.23 punktus išdėstau taip:

„9.21. statybos techninis reglamentas STR 1.05.07:2002 „Statinio projektavimo sąlygų sąvadas“ (Žin., 2002, Nr. 54-2153; 2003, Nr. 50-2238; 2004, Nr. 50-1688);

9.22. statybos techninis reglamentas STR 1.05.06:2005 „Statinio projektavimas“ (Žin., 2005, Nr. 4-80, Nr. 16);

9.23. statybos techninis reglamentas STR 1.09.05:2002 „Statinio statybos techninė priežiūra“ (Žin., 2002, Nr. 43-1638; 2003, Nr. 62-2833);“.

5. Reglamento 9.25 punktą išdėstau taip:

„9.25. statybos techninis reglamentas STR 1.01.07:2002 „Nesudėtingi (tarp jų – laikini) statiniai“ (Žin., 2002, Nr. 43-1639, Nr. 80-3474; 2003, Nr. 50-2234; 2004, Nr. 88-3250, Nr. 120-4443; 2005, Nr. 22-703, Nr. 31-1015);“.

6. Pripažįstu Reglamento 9.27 punktą negaliojančiu.

7. Reglamento 9.28 punktą išdėstau taip:

„9.28. Lietuvos Respublikos žemės įstatymas (Žin., 1994, Nr. 34-620; 2004, Nr, 28-868, Nr. 117-4368, Nr. 167-6098;“.

8. Reglamento 9.32 punktą išdėstau taip:

„9.32. statybos techninį reglamentą STR 1.01.08:2002 „Statinio statybos rūšys“ (Žin., 2002, Nr. 119-5372; 2004, Nr. 50-1685);“.

9. Reglamento 15.3 punktą išdėstau taip:

„15.3. statinio bendraturčių sutikimą (kai statinys rekonstruojamas ar kapitališkai remontuojamas);“.

10. Reglamento 15.10 punktą išdėstau taip:

„15.10. statinių kadastrinių matavimų bylą (kopiją) ir pažymėjimą apie Nekilnojamojo turto registre įregistruotą statinį (butą, patalpas) ir teises į jį arba Nekilnojamojo turto registro centrinio duomenų banko išrašą (kai statinys rekonstruojamas ar kapitališkai remontuojamas). Šio pažymėjimo nereikia dėl statinių, kurie negali būti atskiri nekilnojamojo turto kadastro objektai ir neatlikti jų kadastriniai matavimai bei teisinė registracija [9.11]:

15.10.1. patalpos (bendrojo naudojimo patalpos, kambariai butuose ir pan.), kurių negalima suformuoti kaip atskirų nekilnojamųjų daiktų;

15.10.2. statinių ar patalpų, suformuotų kaip atskiri nekilnojamieji daiktai, priklausiniai, kuriais laikomi savarankiški pagrindiniam daiktui tarnauti skirti antraeiliai daiktai, pagal savo savybes nuolat susiję su pagrindiniu daiktu;

15.10.3. žemės dangos, sankasos, iškasos, pylimai, geležinkelio pabėgiai ir bėgiai, riboženkliai, melioracijos ir kiti įrenginiai, kurių funkcijos yra tiesiogiai susijusios su žemės sklypu ar statiniu, kaip atskiru nekilnojamuoju daiktu.

Šiais atvejais pateikiami statinio nuosavybės teisę arba kitą valdymo ir naudojimo teisę patvirtinantys dokumentai, taip pat turimi statinio planai, brėžiniai, schemos ir pan.

Pateiktieji dokumentai, išskyrus kadastrinių matavimų bylos kopiją, išdavus statybos leidimą, statytojui negrąžinami.“.

11. Reglamento 16 punktą išdėstau taip:

„16. Savivaldybės administracijos subjektas, gavęs Reglamento 15 punkte išvardytus dokumentus, juos perduoda Nuolatinei statybos komisijai, kuri privalo patikrinti ir nustatyti, ar statyba atitinka teritorijų planavimo dokumentuose nustatytus statybos sklypo tvarkymo bei projektavimo sąlygų sąvado reikalavimus.

Komisija protokolu įformina statinio projekto patikrinimo rezultatus ir rekomenduoja savivaldybės administracijos subjektui išduoti arba neišduoti statybos leidimą.“.

12. Reglamento 30.2 punktą išdėstau taip:

„30.2. žemės sklypo nuosavybės teisę ar kitą valdymo ir naudojimo teisę patvirtinančius dokumentus, taip pat žemės sklypo bendraturčių sutikimą, jei žemės sklypas jiems priklauso bendrosios nuosavybės teise. Atvejai, kai šių dokumentų pateikti nereikia, nurodyti STR 1.05.07:2002 [9.21];“.

13. Reglamento 1 priedo 8 punktą išdėstau taip:

„8. Statinio kadastrinių matavimų byla (kopija) ir registravimo Nekilnojamojo turto registre pažymėjimas, _____lap. (pateikiamas, kai statinys rekonstruojamas arba kapitaliai remontuojamas). Atveju, kai statinys nėra atskiras nekilnojamojo turto kadastro objektas – statinio nuosavybės teisę arba kitą valdymo ir naudojimo teisę patvirtinantys dokumentai, taip pat turimi statinio planai, brėžiniai, schemos ir pan.“.

APLINKOS MINISTRAS	ARŪNAS KUNDROTAS